মুম্বাই, ১৪ আগষ্ট- কবে বিয়ে করবেন বলিউডের মোস্ট ওয়ান্টেড এলিজিবল ব্যাচেলর? এই মুহূর্তে এটাই বোধহয় বলি-পাড়ার মোস্ট ট্রোলড প্রশ্ন। কিন্তু হলে কী হবে, কথায় বলে যাঁর বিয়ে তাঁর হুঁশ নেই, পাড়াপড়শির ঘুম নেই। তাই সলমন খানের বিয়ে নিয়ে পেজ-থ্রির পাতায় যত শিরোনামই প্রকাশিত হোক না কেন, মুখে কিন্তু কুলুপ এঁটেছেন খোদ ভাইজান। আর তাই যতই রটনা রটুক, আসল ঘটনা কবে ঘটবে তা নিয়ে অন্ধকারে গোটা বিনোদন মহল।